Helge holdt planene sine skjult for sine nærmeste. Siste arbeidsdag før påske sendte broren hans en melding til Helge.

– Jeg spurte om han kunne komme og hente meg på jobben. Vi skulle ha storinnkjøp før påske og jeg tenkte vi kunne gjøre det sammen. Helge sendte meg en melding tilbake om at han ikke kunne det. Han skrev at jeg ikke måtte bekymre meg, men at han skulle ringe meg, forteller broren.

Litt senere ringte Helge broren.

– Han fortalte at han var på Arlanda og at han snart skulle gå på flyet til Irak. Han fortalte at han skulle i krigen og at han var på vei til en slagmark, sier broren.

Dette var 1. april. Broren trodde først det hele var en aprilsnarr.

– Men Helge mente alvor, sier broren.

VG har valgt ikke å omtale Helges øvrige familie.